Līga Rundāne

Līga Rundāne (dzimusi ) ir latviešu dzejniece, skolotāja un drāmas terapijas speciāliste. Raksta pārsvarā latgaliešu rakstu valodā.

 Biogrāfija 
Līga Rundāne dzimusi 1970. gada 26. jūnijā Ludzas rajona Nautrēnu pagastā Ontona un Genovefas Zvīdru ģimenē. 1988. gadā beigusi Nautrēnu vidusskolu, 1996. gadā Rēzeknes Augstskolas Humanitāro fakultāti. Kopš 1997. gada strādājusi Kārsavas vidusskolā par latviešu valodas un literatūras skolotāju. Interesē psiholoģija, Austrumu kultūra, literatūra.

No 2007. līdz 2010. gadam studējusi Rīgas Stradiņa universitātē, iegūstot maģistra grādu veselības zinātnē mākslas terapeita specialitātē ar specializāciju drāmas terapijā. Drāmas terapija ir viens no mākslas terapijas veidiem. L. Rundāne ir biedrības "Latvijas Drāmas terapijas asociācija" valdes priekšsēdētāja.

Strādā gan skolā, gan veselības aprūpes jomā. No 2017. gada septembra strādā Āgenskalna Valsts ģimnāzijā par latviešu valodas un literatūras skolotāju, paralēli arī drāmas terapijas privātpraksē.

2008. gadā saņēmusi latgaliešu kultūras gada balvu "Boņuks" par labāko dzeju. 2010. gadā saņēmusi latgaliešu kultūras gada balvu "Boņuks" kā gada skolotājs.

 Grāmatas 
 Dzejoļu kopa "Iz slīkšņa" Rēzeknes Augstskolas autoru kopkrājumā "Pielavīties" (2003)
 Dzejoļu krājums "Leluos atlaidys" (2004)
 Dzejoļu kopa mūsdienu latgaliešu dzejas antoloģijā "Susātivs" (2008)
 Dzejoļu kopa Rēzeknes Augstskolas literātu kopkrājumā “Pīturys punkti bez pīturu” (2013)
 "Gostūs pi Boņuka. Stuosti bārnim par Latgolu" Ilga Šuplinska, Līga Rundāne, Aelita Andrejeva (2017)

 Atsauces 

Kategorija:1970. gados dzimušie
Kategorija:1970. gadā dzimušie
Kategorija:Latgaliski rakstošie
Kategorija:Latviešu dzejnieki
Kategorija:Latgaliešu dzejnieki
Kategorija:Nautrēnu pagastā dzimušie
Kategorija:Ludzas rajonā dzimušie
Kategorija:Rēzeknes Augstskolas absolventi